OpenLLM-France/wikimedia huggingface dataset:
# Grup del coure

El grup del coure és un grup de minerals de la classe dels elements format per quatre espècies, tres d'elles elements natius: l'argent, el coure i l'or, i un aliatge: la maldonita. Aquesta darrera espècie és considerada un mineral de la classe dels elements segons la classificació de Dana i l'índex de Hey's, i en canvi la classificació de Nickel-Strunz la presenta com un aliatge que pertany als minerals de la classe II, la dels sulfurs. Tots quatre minerals cristal·litzen en el sistema isomètric.
| Espècie | Fórmula |
| Argent natiu | Ag |
| Coure natiu | Cu |
| Maldonita | Au₂Bi |
| Or natiu | Au |
Segons la classificació de Nickel-Strunz els tres elements pertanyen a «01.AA - Metalls i aliatges de metalls, família coure-cupalita» juntament amb: electre, plom, níquel, auricuprur, cuproaurur, tetraauricuprur, anyuiïta, khatyrkita, iodina, novodneprita, cupalita i hunchunita, mentre que la maldonita pertany a «02.AA: Aliatges de metal·loides amb Cu, Ag, Au» juntament amb els següents minerals: algodonita, domeykita, koutekita, novakita, cuprostibita, kutinaïta, al·largent, discrasita i stistaïta.

## Referències

* ↑ «Copper Group» (en anglès). Mindat. [Consulta: 28 febrer 2024].
* ↑ «Dana Elements Classification». Webmineral. [Consulta: 28 febrer 2024].
* ↑ Clark, A. Hey's Mineral Index. Londres: Chapman & Hall, 1993 [Consulta: 28 febrer 2024].
# Zhejiang

* No s'ha de confondre amb Zhenjiang o Zhanjiang.
Zhejiang (xinès: 浙江; Pinyin: Zhèjiāng; Wade-Giles: Che-chiang; Postal System Pinyin: Chehkiang o Chekiang) és una província de la costa oriental de la República Popular de la Xina. El mot Zhejiang (riu corb) era l'antic nom del riu Qiantang, que travessa Hangzhou, la capital provincial. El nom de la província sovint és abreviat a «Zhe».
Zhejiang limita amb Jiangsu i Xangai al nord, amb Anhui al nord-oest, amb Jiangxi a l'oest, i Fujian al sud; a l'est està el mar de la Xina Oriental, enfront de les Illes Ryukyu del Japó.

## Geografia

El 70% del seu territori són muntanyes, pujols i escarpes i el 10% aiguamolls, amb la qual cosa la superfície cultivable és molt reduïda. El clima de la província és temperat, amb una temperatura mitjana al mes de gener de 7 °C i de 27 °C al juliol. Zhejiang es veu afectada regularment pels tifons que es formen en l'oceà Pacífic.

## Economia

L'economia es basa en l'agricultura de l'arròs i en la pesca. A més de l'arròs, també es conrea cotó i te. Zhejiang és també una de les principals productores de seda de tota Xina. Les indústries principals són les indústries químiques, tèxtils, alimentàries i de materials per a la construcció. Els principals ports se situen en Ningbo, Wenzhou, Taizhou i Zhoushan. Situada en el litoral, la província té l'administració de més de 18.000 illes entre les quals destaca la de Zhoushan, la tercera més gran de la República Popular Xinesa.

## Divisions administratives

Zhejiang es divideix en 11 prefectures:
* Hangzhou (xinès simplificat: 杭州市, Hanyu Pinyin: Hángzhōu Shì)
* Huzhou (湖州市 Húzhōu Shì)
* Jiaxing (嘉兴市 Jiāxīng Shì)
* Zhoushan (舟山市 Zhōushān Shì)
* Ningbo (宁波市 Níngbō Shì)
* Shaoxing (绍兴市 Shàoxīng Shì)
* Quzhou (衢州市 Qúzhōu Shì)
* Jinhua (金华市 Jīnhuá Shì)
* Taizhou (台州市 Tāizhōu Shì) no tái
* Wenzhou (温州市 Wēnzhōu Shì)
* Lishui (丽水市 Líshuǐ Shì) no lì

## Història

Durant les dinasties Qin i Han, Zhejiang va estar sota el control de la Xina unificada encara que la zona sud, habitada en la seva majoria per membres de l'ètnia Yue, va mantenir les seves pròpies estructures socials i polítiques. Durant la dinastia Tang la província va començar a prosperar. La dinastia Ming va ser l'encarregada de fixar els límits actuals de la província.

## Vegeu també

* Zhejiangopterus

## Enllaços externs

* 中国浙江省人民政府门户网站 Govern Provincial de Zhejiang Arxivat 2007-08-19 a Wayback Machine.
* Mapa de Zhejiang
* Oficina de Comunicacions i televisió de Zhejiang Arxivat 2007-03-11 a Wayback Machine.
# Virginia Brooks

Virginia Brooks (1886–1929) fou una sufragista i escriptora feminista estatunidenca de l'àrea de Chicago. Va escriure dos llibres, Little Lost Sister (1914) i My Battles with Vice (1915).

## Biografia

Brooks nasqué l'11 de gener del 1886 a Chicago, filla d'Oliver H. Brooks i Flora P. Quan començà el seu activisme polític va conéixer Anada B. Wells, una sufragista, periodista, feminista i dirigent del moviment pels drets civils dels afroamericans. Juntes fundaren el club Alpha Suffrage (ASC), que treballava pel dret al vot de les dones afroamericanes. El primer assoliment de l'ASC fou aconseguir diners per a enviar Wells a Washington, DC, a participar en una marxa de sufragistes, en nom del club.
Brooks es traslladà a West Hammond (Illinois), després d'heretar un terreny per part del seu pare. Començà a lluitar pels drets de la gran població d'immigrants que hi habitaven. L'arribaren a anomenar la "Joana d'Arc" de West Hammond pels seus incansables esforços. Un dels seus primers moviments fou una campanya contra la transició de l'estatus de West Hammond de poble a ciutat el 1911. El seu lema per a la reforma era: "Vote per un poble. No es pot fer una ciutat honesta d'un poble deshonest. Netege'l primer." La campanya fou un fracàs, però el poble es va convertir en un santuari en part gràcies al seu treball. West Hammond finalment esdevingué Calumet City al 1923.
En els seus darrers anys, Brooks viatjà a Portland amb el seu fill. Va morir el 15 de juny del 1929.

## Referències

* ↑ Brooks, Virginia. Little Lost Sister. Gazzolo and Ricksen, 1914.
* ↑ Brooks, Virginia. My Battles with Vice. Macaulay Co., 1915.
* ↑ Rouff, Ruth A. Ida B. Wells: A Woman of Courage. West Berlin, New Jersey: Townsend Press, 2010, p. Chapter 20. ISBN 978-1-59194-218-4.
* ↑ Bigott, Joseph. From Cottage to Bungalow: Houses and the Working Class in Metropolitan Chicago, 1869-1929. Chicago, IL: University of Chicago Press, 2001. ISBN 9780226048758.
# Peter Campus

Peter Campus (1937, Nova York), és videoartista nord-americà, un dels més importants de la dècada de 1970. La seva experimentació amb la tecnologia i el vídeo li van obrir un munt de noves possibilitats a l'hora de crear obres d'art i potenciar el moviment del videoart.

## Biografia

Des de jove es va aficionar per la pintura i la fotografia. Va estudiar psicologia a la Universitat d'Ohio i després estudis de cinema a Nova York. Va treballar com a productor de televisió i responsable de muntatge, entre altres coses.
Entre 1968 i 1970 Peter Campus va entrar en relació amb el circuit artístic ajudant a la realització de films per Joan Jonas o Charles Ross. Des de llavors ha creat instal·lacions de vídeo experimentant amb la tecnologia, com el croma i el monocanal, fent servir projectors, càmeres i monitors en temps real.
El 1971 va començar a treballar amb vídeos amb una càmera Sony Portapak amb la que va realitzar les seves primeres obres Dynamic Field Series i Double Vision, influenciat per artistes com Bruce Nauman. Va crear alguna obra més i després es va dedicar durant més de 25 anys al món de la fotografia.
Actualment explora el potencial dels ordinadors, realitzant fotografies alterades i altres obres de videoart i treballa com a professor d'art a la Universitat de Nova York.
Les seves obres es troben en les col·leccions més importants del món, incloent el MoMa de Nova York.

## Obres representatives

* 1971 Double Vision
* 1972 Interface
* 1973 Three Transitions
* 1974 R-G-B
* 1974 Negative Crossing
* 1976 East Ended Tape
* 1976 Third Tape
* 1977 Passing Storm
* 1978 Head of Misanthropic Man
* 1999 Video Ergo Sum: divide
* 1999 Video Ergo Sum: dream
* 2000 Death Threat
* 2001 Divide
* 2002 Moments
* 2002 Karnival und jude
* 2003 Edge of the ocean
* 2004 El viejo
* 2004 Time's friction
* 2004 Kathleen in grey
* 2004 Baruch the blessed
* 2004 Beeing
* 2005 Grand and Greene
* 2005 Searching Deserted Places
* 2006 Still Wind

## Exposicions importants

* 1975 Sâo Paulo Biennale
* 1977 Documenta 6
* 1978 Biennal de Venècia
* 1993 Whitney Bienal
* 1995 Biennale de Lió
* 2002 Whitney Bienal

## Col·leccions famoses amb obres seves

* Museu Reina Sofia, Madrid
* Museum of Modern Art, Nova York
* Metropolitan Museum of Art, Nova York
* Whitney Museum of American Art, Nova York
* San Francisco Museum of Modern Art
* Centre Pompidou, París
* Musee National d'Art Moderne, París
* Hamburger Bahnhof, Museum für Gegenwart, Berlín
* Kunsthalle, Bremen
* Philadelphia Museum of Art
* Dallas Museum of Art
* Walker Art Center, Minneapolis
* The Bohen Foundation, Nova York
* Goldman Sachs, Nova York
* The Public Theater, Nova York
* The Neuberger Berman Collection
* Middlebury College Museum of Art
* Princeton University Art Museum
* Norton Museum of Art, West Palm Beach
* National Gallery of Canada, Ottawa

## Referències

* ↑ Art History (en anglès). Volume II: 1400-present. Boundless, 2013, p. 794. ISBN 1940464269.
# Cala en Forcat

La Cala en Forcat és una cala a l'illa de Menorca i concretament a l'Est del municipi de Ciutadella de Menorca.
Està situada a set quilòmetres de Ciutadella. L'accés és senzill, es pot aparcar gratuïtament. Platja semi-urbana, molt visitada, d'arena daurada, de textura intermèdia i aigües tranquil·les. Situada entre Cap de Banyos i ses Dobles, així com al costat de la urbanització Els Delfins i pròxima a Cales Piques i Cala en Brut.

## Enllaços externs

* Platges de Balears Arxivat 2012-06-30 a Wayback Machine.
# Scuola Grande de San Marco

La Scuola Grande de San Marco es troba a Venècia, a tocar de l'església de Santi Giovanni e Paolo, al campo del mateix nom.
L'edifici presenta una bella façana renaixentista. Aquesta scuola era una de les «sis grans» de Venècia. La seva història comença el 1260, amb una primera construcció que es va començar a refer de nou el 1487, sota la direcció de Pietro Lombardo i Giovanni di Antonio Buora. Va acabar l'obra Mauro Codussi, el 1495. Altres treballs menors es van anar portant a terme amb posterioritat. Des del segle xix l'edifici es dedica a hospital.
La porta central té un timpà representant Sant Marc i els seus seguidors, rematat per la imatge de la Caritat. Als costats es troben unes arcades en perspectiva, amb un lleó modern a la part inferior.
* Façana
* Timpà
* Decoració en perspectiva, als laterals
# Submediterrani

Submediterrani és un domini de vegetació, és una ampla zona de transició entre la regió mediterrània i la regió eurosiberiana. Correspon a la vegetació que es forma sota un clima submediterrani.Ocupa zones del nord de la península Ibèrica, Occitània, Nord d'Itàlia, Balcans, Crimea i Anatòlia.
A la península Ibèrica, Oriol de Bolòs (1985) anomena territori submediterrani on domina un clímax de roures de les espècies Quercus humilis i Quercus faginea pro parte i també Quercus pyrenaica del sector carpetano-atlàntic.
L'espècie que millor assenyala l'ambient submediterrani europeu és el roure martinenc altrament dit roure pubescent (Quercus humilis), una espècie de roure intermedi entre els roures marcescents (les fulles dels quals no cauen però queden seques a l'arbre fins a la nova brotada) i els roures caducifolis comuns.
Les formacions submediterrànies també poden consistir en boscos dominats per arbres típicament de la vegetació mediterrània com el carrascar de muntanya o forests dominats per arbres típicament atlàntics com les fagedes amb boix, formacions que es troben en els prepirineus i les serralades costero-catalanes.
En les serres de vessant mediterrani prop de la costa hi ha representacions poc extenses de boscos dominats per diferents combinacions d'arbres caducifolis (boscs mixts submediterranis) d'extensió reduïda.

## Referències

* ↑ de Bolòs, Oriol. Corologia de La Flora Dels Paisos Catalans. Institut d'Estudis Catalans, 1985. ISBN 8472830691.

## Bibliografia

* Oriol de Bolòs i Josep Vigo Flora dels Països Catalans Volum I Editorial Barcino Barcelona 1980
* Angel M. Romo El clima i la vegetació del prepirineu central català
# Zurdo

Zurdo és una pel·lícula mexicana del realitzador Carlos Salces, estrenada el febrer de 2003.

## Sinopsi

En un poble anomenat Buenaventura viu un nen d'11 anys conegut com a Zurdo, que té una gran habilitat per a jugar les bales. Un dia arriba un estrany del poble de Santa María repta al Zurdo assegurant és el millor jugador, sobrenomenat el Mago. Zurdo accepta aquest repte, i tots dos pobles lliuren tota la seva passió, coratge i optimisme. La data de la trobada queda pactada i les apostes corren per tot el poblat, al mateix temps que el món infantil i oníric del Zurdo s'enfonsa davant les ambicions materials dels adults.

## Repartiment

* Álex Perea / Alejandro (Zurdo)
* Alejandro Camacho / Romo
* Arcelia Ramírez / Martina
* Giovanni Florido / Millito
* Guillermo Gil / Don Emilio
* Esteban Soberanes / Tomás
* Blanca Salcés / Dora
* Ignacio Guadalupe / Julián
* Eugenio Derbez / Forastero "El mago"
* Regina Blandón / Carmita
* Gustavo Sánchez Parra / Chupacabras Jefe
* Regina Orozco / Mrs. Mendoza
* Juan Carlos Serrán / Mr. Mendoza
* Gabriela Canudas / María de la Luz
* Erika de la Llave / Ernestine
* Hernán Mendoza / Benito
* Alicia Laguna / Jacinta
* Arnoldo Picazzo / Sebastián
* Flor Payán / Leonora
* Arturo Barba / Tartamudo
* Jean Douvenger / Capullo
* Farnesio de Bernal / Guía espiritual
* Zaide Silvia Gutiérrez / Maestra
* Ramón Rivera / Basilio
* Jorge Zárate / Pavis
* Jaime Ramos / Chupacabras Franky
* Octavio Castro / Chupacabras Afro
* Fernando Rubio
* Daniel Acuña / Mago
* Marta Aura
* Juan Carlos Colombo / Árbitro
* Malcom Vargas
* Diego Cataño
* Carlos Santana Arellano
* Luis Fernando Lezama
* Áurea Zapata
* Isabel Cortazar
* Osvaldo Benavides
* Brian Medina / Guicho
* Danny Perea / Porrista

## Premis

XLVI edició dels Premis Ariel
* Millor edició - (Carlos Salces) - Nominat
* Millor banda sonora - (Eduardo Gamboa, Paul Van Dyk) - Guanyador
* Millor so - (Carlos Salces, Ernesto Gaytán, Gabriel Coll Barberis, Jaime Baksht, Lena Esquenazi) - Guanyador
* Millor disseny d'art - (Bàrbara Enríquez, Canek Saemisch Zenzes, Eugenio Caballero, María Salines, Oscar Hernández) - Guanyador
* Millor vestuari - (Bàrbara González Monsreal) - Guanyador
* Millor maquillatge - (Alfredo Mora, Mario Zarazúa) - Nominat
* Millor efectes especials - (Daniel Cordero, Jaime Ramos) - Nominat
Premis Diosas de Plata 2004 (34 edició)
* Millor Pel·lícula - (Carlos Salces) - Nominada
* Millor Revelació Masculina - (Alex Perea) - Guanyador
* Millor Fotografia - (Chuy Chavez) - Guanyador
* Millor Edició - (Jorge Alejandro) - Guanyador

## Referències

* ↑ Una película mexicana (casi) familiar, Revista Diálogos
* ↑ Zurdo, universo imaginario de una canica, donde la música es lo más destacado, La Jornada, 26 de febrer de 2003
* ↑ «:: FilmAffinity ::».
* ↑ El misterio del Trinidad y Nicotina, los principales ganadores del Ariel, La Jornada, 31 de març de 2004
* ↑ México, El Universal, Compañia Periodística Nacional. «`Nicotina` se lleva 4 Diosas de Plata» (en castellà). [Consulta: 3 desembre 2017].

## Enllaços externs

* Tràiler de la pel·lícula a YouTube
# Razdólie (Kursk)

* Per a altres significats, vegeu «Razdólie».
Razdólie (en rus: Раздолье) és un poble de l'óblast de Kursk, a Rússia, que en el cens del 2010 tenia 181 habitants. Pertany al districte de Kastórnoie.

## Referències

* ↑ «Общая Информация о районе». Официальный сайт Администрации Касторенского района. Arxivat de l'original el 2020-06-18. [Consulta: 3 desembre 2019].
# Violeta Chamorro

Violeta Barrios Torres, més coneguda com a Violeta Chamorro, (Rivas, 18 d'octubre de 1929) és una política i periodista nicaragüenca, presidenta de Nicaragua des del 25 de febrer de 1990 fins al 10 de gener de 1997. Va ser la primera dona a Amèrica a ser democràticament electa per ocupar la posició de Cap d'Estat i Cap de Govern, conglomerats en el càrrec de Presidenta de la República.
Violeta Chamorro va ser esposa de Pedro Joaquín Chamorro Cardenal, periodista, amo i director del periòdic nicaragüenc, La Prensa, opositor al règim de Anastasio Somoza Debayle i capdavanter de la Unió Democràtica d'Alliberament (UDEL), que va ser assassinat.
Violeta va formar part de la Junta de Govern de Reconstrucció Nacional després del triomf de la Revolució Sandinista com a membre independent durant el primer any de govern revolucionari. En 1990 va encapçalar la coalició UN, Unió Nacional Opositora, en la qual es van enquadrar, sota la tutela dels Estats Units, la majoria de partits opositors al FSLN. Després del triomf de la UN en les eleccions de febrer de 1990 Violeta Chamorro va ser presidenta de Nicaragua fins a les eleccions de 1997.

## Referències

* ↑ «Violeta Chamorro | enciclopedia.cat». [Consulta: 3 setembre 2024].
* ↑ «Violeta Chamorro Biography» (en anglès). The Famous People. [Consulta: 31 maig 2016].
* ↑ «Violeta Chamorro, presidenta de Nicaragua | enciclopèdia.cat». [Consulta: 15 desembre 2020].
* ↑ «El día que Violeta Barrios de Chamorro se convirtió en presidenta de Nicaragua» (en castellà). La Prensa, 25-02-2017. [Consulta: 15 desembre 2020].
# Peter Carl Fabergé

Peter Carl Fabergé, de nom complet Péter Karl Gústavovitx Fabergé (rus: Пе́тер Карл Гу́ставович Фаберже́) (30 de maig de 1846 - 24 de setembre de 1920), fou un joier rus, famós pels ous de Fabergé, basats en els ous de Pasqua, però fabricats fent servir metalls preciosos i gemmes.

## Biografia

L'any 1870 passa a ser el responsable de l'empresa familiar de joieria a Sant Petersburg. Amb una excel·lent reputació com a dissenyador, treballava amb pedres precioses, semiprecioses i metalls, i realitzava dissenys de diferents estils, com el rus antic, grec, renaixentista, barroc, Art Nouveau, naturalista i caricaturesc.
Les seves obres van ser exposades en l'Exposició Panrusa de Moscou de 1882 i van rebre la medalla d'or. Va rebre el nomenament d'orfebre i joier de la Cort Imperial Russa i de moltes altres monarquies europees. Va fabricar joies amb forma d'Ous de Pasqua d'or i esmalt, animals en miniatura, calzes, bomboneres i altres objectes.
Per la Pasqua de 1883, el Tsar Alexandre II, li va encarregar a Fabergé la construcció d'un ou per regalar-li a la seva dona, la tsarina Maria. El regal va consistir en un ou amb pela de platí que en contenia a dins un de més petit d'or. En obrir-se aquest últim, s'hi trobava una gallina d'or en miniatura que tenia sobre el cap una rèplica de la corona imperial russa. Aquest particular Ou de Pasqua li va agradar tant a l'emperadriu que el tsar li va ordenar a Fabergé que en realitzés un de nou per cada Pasqua.
Onze van ser en total els ous que Alexandre II li va regalar a la seva dona. Després, el seu fill Nicolau II va continuar amb aquesta tradició i va manar de realitzar-ne uns altres per regalar-li a la seva dona i a la seva mare. Els cinquanta-set ous que va confeccionar la casa Fabergé tenien en el seu interior algun obsequi, rèplica en miniatura d'una de les pertinences dels tsars.
La Revolució russa va acabar amb la firma.
Des de la Segona Guerra Mundial han sortit a subhasta sis d'aquestes obres d'art. El novembre de 1994 el Winter Egg (creat l'any 1913, i que es creia perdut fins a 1984) va aconseguir el rècord de 5.600.000 dòlars.
El 28 de novembre del 2007 un ou fabricat per Fabergé per a la família de banquers Rothschild, va assolir en una subhasta el preu rècord de 18 milions de US$.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.219. ISBN 84-8332-390-7 [Consulta: 30 novembre 2014].
# Brett Lancaster

Brett Lancaster (Shepparton Victòria Austràlia, 15 de novembre de 1979) és un exciclista australià, professional des del 2003 fins al 2015.
Els seus èxits esportius més importants els ha aconseguit fins ara en pista, guanyant la medalla d'or en la prova de persecució per equips dels Jocs Olímpics d'Atenes de 2004, així com diversos campionats del món de la mateixa especialitat.

## Palmarès en ruta

* 2002
** 1r al Tour d'Overijssel
* 2004
** Vencedor d'una etapa del Tour de Langkawi
* 2005
** Vencedor d'una etapa del Giro d'Itàlia
* 2008
** Vencedor d'una etapa de la Volta a Alemanya
* 2010
** Vencedor d'una etapa a la Volta a Califòrnia
* 2013
** Vencedor d'una etapa a la Volta a Eslovènia i 1r a la Classificació per punts

### Resultats al Tour de França

* 2007. Abandona (5a etapa)
* 2008. 129è de la classificació general
* 2009. 127è de la classificació general
* 2010. 159è de la classificació general
* 2012. Abandona (15a etapa)
* 2013. 154è de la classificació general

### Resultats al Giro d'Itàlia

* 2004. 124è de la classificació general
* 2005. 112è de la classificació general. Vencedor d'una etapa i vesteix la maglia rosa durant una etapa
* 2007. 115è de la classificació general
* 2011. Abandona (15a etapa)
* 2012. No surt (14a etapa)
* 2013. 121è de la classificació general
* 2014. No surt (7a etapa)
* 2015. 128è de la classificació general

### Resultats a la Volta a Espanya

* 2014. Abandona (13a etapa)

## Palmarès en pista

* 1997
** Campió del món júnior en Persecució per equips (amb Graeme Brown, Scott Davis i Michael Rogers)
* 1998
** Medalla d'or als Jocs de la Commonwealth en persecució per equips (amb Bradley McGee, Michael Rogers, Timothy Lyons i Luke Roberts)
* 2002
** Campió del món de persecució per equips (amb Peter Dawson, Stephen Wooldridge i Luke Roberts)
* 2003
** Campió del món de persecució per equips (amb Peter Dawson, Stephen Wooldridge i Luke Roberts)
* 2004
** Medalla d'or als Jocs Olímpics d'Atenes en persecució per equips (amb Graeme Brown, Bradley McGee i Luke Roberts)

### Resultats a la Copa del Món

* 1998
** 1r a Victòria, en Persecució per equips
* 1999
** 1r a Frisco i Cali, en Persecució per equips

## Enllaços externs

* Perfil de Brett Lancaster al web de la ACF Arxivat 2008-07-26 a Wayback Machine. (anglès)
* Fitxa a sitiodeciclismo.net
# Scurzolengo

Scurzolengo, (Scurslengh en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Calliano, Castagnole Monferrato i Portacomaro.
Pertanyen al municipi les frazioni de Monterosso, Monterovere i Gioia.
# Glasthule

Glasthule (gaèlic irlandès Glas Tuathail que vol dir "rierol de Tuathail o Toole") és un barri de Dublín, República d'Irlanda. És al llarg de la costa est de Dublín, entre Dún Laoghaire i Dalkey.
Cada any s'hi celebra el Bloomsday (celebrant el dia que aparegué l'aclamada novel·la de James Joyce Ulisses).
La Torre James Joyce es troba a la rodalia de Sandycove.
Les Germanes de la Presentació tenen una casa a Glasthule i hi tenien l'escola d'ensenyament secundari per a nois Presentation College Glasthule, fins a 2006.
És l'escenari principal de la novel·la de Jamie O'Neill At Swim, Two Boys (2001).
Pádraic Colum va viure un temps a Glasthule.

## Enllaços externs

* Web de Sandycove i Glasthule
# Zurab Xarvaixidze

Zurab Xarvaixidze (Suraba Beg) fou príncep d'Abkhàzia fins al 1779. Fill de Mamuka I Xarvaixidze va ajudar el seu germà Mamuka II Xarvaixidze en la rebel·lió contra els turcs i va succeir al seu germà quan va morir. Va intentar fer les paus amb els otomans. El 1779 va ser deposat i es va proclamar príncep Lleó Xarvaixidze.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
* Genealogia
# Razdólie

«Razdólie» té aquests significats:

## Crimea

* Razdólie (Crimea), localitat de la República Autònoma de Crimea

## Rússia

* Razdólie (Tiumén), localitat de l'óblast de Tiumén, a Rússia
* Razdólie (Kursk), localitat de l'óblast de Kursk, a Rússia
* Razdólie (Vladímir), localitat de l'óblast de Vladímir, a Rússia
* Razdólie (Daguestan), localitat del Daguestan, a Rússia
* Razdólie (Volgograd), localitat de l'óblast de Volgograd, a Rússia
* Razdólie (Vladímir), localitat de l'óblast de Vladímir, a Rússia